廣旉，原名廣惠，字子箸、雲濤，號芝樓，又號雲濤，他他拉氏（他塔喇氏），滿洲正紅旗人。清朝官員，進士出身。 生平 道光辛巳科舉人，癸巳科進士 。歷官大名通判，天津、保定府知府，著有《塞外吟》（又《塞外唫》）不分卷（1844）。「廣旉，他他拉氏，原名惠，字子箸，號芝樓，又號雲濤，行四，乾隆庚戌年九月十六日吉時生，正紅旗滿洲瑞興佐領下監生。道光元年辛巳科文舉人，辛巳鄕試中式第三十一名，會試中式第一百二十二名，殿試第三甲第七名。欽點卽用知縣，簽掣直隸。始祖羅屯，世居安褚拉庫地方，國初率八百戶來歸，賜世襲二佐領，居五大臣之列，屢著勲績，有傳，載《欽定八旗世族通譜》。八世祖富瑪尼，誥封光祿大夫。七世祖窩哲，誥封光祿大夫。六世祖博和禮，誥封光祿大夫。五世祖常壽，厯任內閣學士，禮、刑、工三部侍郎，欽賜清慎勤三字匾額，卒賜全塟，誥授光祿大夫。五世祖母鄂卓氏，誥封一品夫人。高祖保德，厯任正黃旗蒙古副都統、陜西西安副都統，誥授光祿大夫。高祖母魯佳氏，誥封一品夫人。曾祖永圖，誥封光祿大夫。曾祖母宗室覺羅氏，誥封一品夫人。祖善泰，原任山西布政使司布政使，厯任兵、刑二部主事、貴州鎮寧州知州、浙江湖州府知府、杭州府知府、河南開歸陳許道、江西廣饒九南兵備道、廣西按察使司按察使，誥授資政大夫，晉贈光祿大夫。祖母尚佳氏，內務府正白旗漢軍、原任熱河總管督理淮宿海稅務監督，賞戴花翎，杭州江寧織造、督理南新、北新龍江西新稅務監督、誥授中憲大夫諱福海公之女，誥封一品夫人。父祥寧，監生，欽挑拜唐阿，誥贈奉政大夫。母王佳氏，內務府正黃旗漢軍原任內務府坐辦堂郎中中兼驍騎參領、山海關稅務監督、杭州織造管理南北新稅務監督、熱河總管、賞戴花翎、粵海關稅務監督、江西廣饒九南兵備道兼管稅務監督、誥授通議大夫諱額登布公之女，誥贈宜人。永感下。業師西飛泉夫子，諱西拉佈，鑲藍旗滿洲人，嘉慶戊辰科舉人。吳疏泉夫子，諱浚，江蘇常州府人。監生。張磊菴夫子，諱富業，江西南昌府人，嘉慶己未科進士，原任湖南衡山縣知縣。朱聘珍夫子，諱錦，浙江杭州府人，嘉慶辛酉科舉人。高聞岑夫名子賜禮，河南開封府人，嘉慶巳巳科庶吉士，現任禮部清膳司郎中。黃霽青夫子，名安濤，浙江嘉興府人，嘉慶巳巳科傳臚；前任廣東高州府知府。鄭商年夫子，名家麟，直隸豐潤縣人，嘉慶已巳科庶吉士，現任福建福寧府知府。榮及亭夫子，名榮第，正藍旗滿洲人，嘉慶辛未科進士，現任光祿寺候補署正鄕試房師。李馥堂夫子名逢辰，江蘇元和縣人，嘉慶甲戌科庶吉土，現任四川盬茶道。五世叔祖察爾岱，誥贈資政大夫；薩爾岱，誥贈通議大夫；查爾岱，原任筆帖式。高伯叔祖馬爾岱，原任筆帖式；阿爾岱，原任筆帖式；保壽，原任六品官；保敏，原任廣東理事同知，誥封中憲大夫。堂高伯叔祖保成，原任護軍參領，誥封資政大夫；百金泰，原任筆帖式；保祿，原任太僕寺少卿，誥封通議大夫；法亮，雍正甲辰科舉人，原任左春坊左中允，誥授奉政大夫；祝亮，原任三等侍衛；保興，原任覇州防尉。曾叔祖明圖，雍正丙午科舉人；英圖，繙譯生員。嫡堂曾叔祖慶圖，乾隆庚午科繙譯舉人。從堂曾叔祖福柱、庚舒、庚圖、庚啟、庚玉、福隆、恆山、松齡，乾隆庚辰科舉人，辛巳科進士，工部主事、員外郎、郎中，山東兗沂曹濟兵備道，江蘇常鎮道，原任巴里坤辦事大臣。椿齡，原任刑部郎中，總辦秋審處，賞戴花翎，江西建昌府知府。胞伯祖善聰，乾隆庚辰科舉人，丙戌科進士，庶吉士，甲午科同考官，原任吏部員外郎；善達，乾隆庚辰科舉人，原任甘肅循化同知。胞叔祖善和，原任直隸永平府理事同知。嫡堂叔祖善良，原任都察院掌江南道監察御史。善積，原任藍翎長。從堂叔祖綸音，原任筆帖式。舒斌，原任覇州駐防協領。文桂胞伯耀寧，附生，原任鑾儀衛治儀正。桂山，原任戶部山西司郎中，國子監恩監生，嘉慶丙子科文舉人，厯任內閣中書、侍讀。文𠏉，原任西藏辦事大臣，鑲黃旗漢軍副都統。乾隆癸卯科舉人，甲辰科進士，庶吉士，授職編修，充日講起居注官，司經局洗馬，左春牥左庶子、侍讀學士，詹事府少詹事、詹事，內閣學士兼禮部侍郎。厯陞吏禮兵工四部侍郎，鑲白旗蒙古、鑲黃旗漢軍、正藍旗滿洲副都統，尚書房行走，教習庶吉士，實錄館副總裁，經筵講官，文淵閣提舉閣事，武英殿總裁，總理光祿寺事務，內務府大臣，總理奉宸苑三山事務，左翼總兵，賞戴花翎，提督九門巡捕五營步軍統領，鑲白旗蒙古都統，降補翰林院編修，陞太僕寺少卿、大理寺少卿、內閣學士兼禮部侍郎，正黃旗滿洲副都統、吏部侍郎，署古北口提督，陞熱河都統，降補盛東副都統，京畿禮部侍郎兼署刑部侍郎、貴州巡撫，賞戴花翎，調任河南巡撫。厯充乾隆壬子科山西正主考，癸丑科會試同考官，甲寅科貴州正主考，乙卯科會試同考官，嘉慶己未科會試副總裁，辛酉科浙江正主考，浙江學政，辛未科會試副總裁，江蘇學政，誥授光祿大夫。廣旉受業。寛明，現任太僕寺正卿，嘉慶壬戌科繙譯舉人，癸亥科繙譯進士，厯任工部虞衡司主事、員外郎、實錄館纂修，迴避戶部山東司員外郎、雲南司郎中、領辦南檔房事務、掌陜西司印、國史館纂修，嘉慶乙亥年欽差殺虎德勝等口稅務監督，道光壬午科繙譯會試同考官、內閣侍讀學士、通政司副使、光祿寺正卿。嫡堂伯叔玉寧，原任烏裡雅蘇臺參贊大臣，厯任內閣中書、侍讀，軍機處行走、實錄館提調、御前十五善射，鴻臚寺卿、內閣學士兼禮部侍郎、理藩院侍郎、經筵講官、實錄館副總裁，正黃旗蒙古副都統、正紅旗漢軍副都統，嘉慶乙丑科繙譯會試副總裁，青海辦事大臣、西藏辦事大臣、倉場侍郎，誥授光祿大夫。誠寧，未仕故；平寧，原任兵部筆帖式。從堂叔瑞寧，原任江西同知。慶明、琨明、恆明、瑊明、安明、喜明。胞弟廣祐祐，刑部清檔房筆帖式，現任四川司主事。嫡堂兄廣裕，七品廕生，刑部陜西司筆帖式，湖廣司主事，實錄館繙譯宮，原任景陵禮部員外郎。廣源，現任戶部縀疋庫員外郎，厯任刑部司務廳筆帖式，迴避兵部武選司筆帖式，陞任武選司主事員外郎。廣維，嘉慶庚午科文舉人，候選知縣。嫡堂弟廣昌，現任太常寺寺丞；廣勲，現任理藩院柔遠司筆帖式；廣霖，庠生，現任國史館協修。從堂兄廣春，前任工部都水司員外郎，伊犁承辦糧餉事務章京；廣峻、廣崇，刑部清檔房筆帖帖式，原任甘肅安邊理事同知。從堂弟廣來，繙譯生員，現任國史館協修；廣啟，娶勒克勒氏，鑲藍旗蒙古，乾隆丁酉選拔貢生，厯任廣東南海縣知縣、浙江乍浦同知、杭州總捕同知、台州府知府、福建漳州府知府、河南汝寧府知府、南汝光道、陜西按察使司按察使、誥授通議大夫諱特通阿公之女，吏部文選司員外郎、河南歸德府知府諱恆豫公之妹。子。長女一，次女一，胞姪嫡堂姪麟福，現任戶部江南司筆帖式；恩福，現任內閣中書；昇福，國子監優學生；暹福，國子監優學生存福，幼；從堂姪敦福、聯福，嫡堂姪孫增祜、增祺、增禩、增鈺，俱幼。族繁不及備載。」。《道光癸巳科會試廣旉硃卷》 家族一門出五位進士。 家庭 始祖羅屯。羅屯，正紅旗人，世居安褚拉庫地方，國初率八百戸來歸，居五大臣之列。編二佐領，一令其次子艾唐阿統之，一令其親叔祖盧庫布之曾孫安充阿統之。羅屯之第五子哈寧阿 授騎都尉。 羅屯之第六子海蘇原任護軍校。 按：羅屯與正白旗扎庫木地方岱相簿哈理同族（據《八旗滿洲氏族通譜》卷 11）。正白旗滿洲岱相簿哈理系戶部尚書蘇凌阿家族始祖，又正藍旗滿洲進士秀堃家族始祖巴達巴顏亦與岱相簿哈理同族。 世祖富瑪尼，誥封光祿大夫。 世祖窩哲，誥封光祿大夫。 世祖博和禮，誥封光祿大夫。妻喜塔臘氏。 太高祖常壽，歷任內閣學士，禮、刑、工三部侍郎，欽賜 清慎勤 三字匾額，卒賜全葬，誥授光祿大夫。太高祖母鄂卓氏，誥封一品夫人。 高祖保德，歷任正黃旗蒙古副都統、陝西西安副都統，誥授光祿大夫。高祖母魯佳氏，誥封一品夫人。 曾祖永圖，誥封光祿大夫。曾祖母愛新覺羅氏（父正藍旗宗室色貝，祖父三等輔國將軍塞楞額，曾祖安和親王嶽樂），誥封一品夫人。 祖父善泰（又善德），杭州府知府、山西布政使司布政使。祖母尚佳氏（父內務府正白旗漢軍、杭州與江寧織造、熱河總管福海；胞侄女尚佳氏封道光帝之豫嬪），誥封一品夫人。胞兄乾隆二十五年順天鄉試舉人善達。胞兄乾隆三十一年（1766 年）丙戌科進士善聰，其子理藩院左侍郎、烏裡雅蘇臺參贊大臣玉凝。 父祥寧，監生，欽挑拜唐阿，誥贈奉政大夫。母王佳氏（父內務府正黃旗漢軍、內務府坐辦堂郎中兼驍騎參領、熱河總管額登布）。 伯父乾隆四十九年甲辰科進士文寧。嘉慶癸亥翻譯進士寬明。桂山（字丹崖），四繼妻覺羅氏（父都察院左都御史覺羅阿揚阿，先祖覺羅索長阿），其子嘉慶庚午科順天舉人廣基。 胞兄廣佑。 妻勒格勒氏（又勒克勒氏；父鑲藍旗蒙古、河南汝寧府知府特通阿，胞叔嘉慶壬戌科進士穆隆阿，祖父浙江台州府知府德福，曾祖寧夏將軍、福建副都統偉善，高祖湖北荊州駐防佐領巴雅思瑚琅）。 女他他拉氏，嫁鑲藍旗滿洲、咸豐元年順天鄉試舉人鄂卓氏海鍾（父道光壬午恩科進士吉年，胞叔道光壬午恩科進士吉珩（又吉達善），祖父湖南永州府通判福舒，曾祖四川保寧府知府德昌，曾祖母赫舍里氏（胞兄鑲藍旗滿洲福盛額，即道光十八年戊戌科進士如山之曾祖））。 族親乾隆二十六年（1761 年）辛巳恩科進士松齡。 參考資料 Category 他塔喇氏 Category 清朝府通判 Category 清朝天津府知府 Category 清朝保定府知府 Category 正紅旗滿洲人